בית קברות לחיות מחמד

ממוזער| הכניסה לבית הקברות הארטסדייל בהארטסדייל, ניו יורק
**בית קברות לחיות מחמד** (באנגלית: **Pet cemetery**) הוא בית קברות בו קוברים חיות מחמד. אף על פי שהערצה והקבורה של חיות מחמד היו נהוגות מאז ימי קדם, שטחי קבורה ששמורים במיוחד לבעלי חיים לא היו נפוצים עד סוף המאה ה-19. בישראל בתי הקברות לחיות מחמד מורשים בחוק רק באישור מיוחד, על פי "תקנות מחלות בעלי חיים (פסדים), תשמ"א-1981" פרק שלישי וגם בתקנות קבורת בעלי חיים פרק ג'.

## היסטוריה
[שמאל|ממוזער| [חתול הבית|חתול חנוט בלובר]]
תרבויות אנושיות רבות, נהגו לקבור שרידי בעלי חיים. לדוגמה, המצרים הקדמונים חנטו וקברו חתולים, שנחשבו לאלוהיים; בית הקברות העתיק ביותר הידוע לחיות מחמד, ששימש בעיקר לקבורת חתולים, נמצא במהלך חפירת נמל הים ברניקי טרוגלודיטיקה בשנת 2011 והיה בשימוש בין המאה ה-1 וה -2 לספירה. ארכאולוגים מצאו שכלבים נקברו לצד בני אדם בסיביר כבר לפני כ-8,000 שנים. בית הקברות לכלבים באשקלון, היה בית הקברות לכלבים הגדול בעולם העתיק, שידוע והתגלה בגן הלאומי אשקלון באשקלון, ישראל.

מינאר חיראן שליד העיר לאהור, בפקיסטן הוא מינרט שנבנה בערך בשנת 1606 לספירה על ידי הקיסר המוגולי ג'האנגיר לכבוד אנטילופת המחמד, האהובה שלו מנסראג'.

הייד פארק בלונדון, היה אתר בית קברות לא רשמי לחיות מחמד בין 1881 ל-1903, בגן של שומר הסף. מהקבורה הראשונה של "דובדבן" ועד לסגירתו הרשמית ב-1903, הוקמו בו כ־300 קברים עם מצבות מיניאטוריות. הקבורה המיוחדת אחרונה הייתה של כלב הקמע של חיל הנחתים המלכותי "הנסיך" ב-1967.
שמאל|ממוזער| הכניסה לבית הקברות לכלבים בפריז ליד נהר הסן.
בית הקברות לכלבים שבפריז, הוקם בשנת 1899, הוא בית קברות משוכלל לחיות מחמד, הנחשב לאחד הנקרופוליסים הזואולוגיים הציבוריים הראשונים בעולם.

בית הקברות הגדול והעתיק ביותר של אמריקה הוא בית הקברות לחיות מחמד הארטסדייל בהארטסדייל, ניו יורק. שנת הקמתו מתוארכת לשנת 1896. הוא הוקם על פי הצעתו של הווטרינר שעבד במנהטן, לאפשר לבעל חיית מחמד אבל, לקבור את כלבתו במטע התפוחים שלו שעל צלע הגבעה. נכון למאה ה-21, זהו מקום המנוחה האחרונה של כ-80,000 בעלי חיים, כולל בעלי חיים מפורסמים כמו החתול של מריה קארי, קלרנס ומינג הנמר. האתר נרשם במרשם הלאומי של מקומות היסטוריים בשנת 2012. בתי קברות אמריקאיים מפורסמים לחיות מחמד כוללים את פארק הזיכרון של אספין היל בסילבר ספרינג, מרילנד, הוא השני בגודלו באמריקה, וכן את בית הקברות לחיות מחמד בקלבאסאס, קליפורניה, שבו קבורים, סוס, טופר, הכלב ג'ק ראסל טרייר של סטיבן ספילברג והכלב של רודולף ולנטינו, קאבר.

## קבורה עם בני אדם
בבתי קברות מסוימים, כמו פארק הזיכרון של היל אספין, מאפשרים לקבור זה לצד זה בני אדם וחיות. בינואר 2010, מועצת מחוז ווסט לינדזי נתנה אישור לבית קברות בכפר סטיינטון ליד לנגוורת', לקבור שרידי בעלי חיים לצד שרידי אדם כחלק מבית הקברות במסגרת " קבורה ירוקה ". דבר שהפך את בית הקברות למקום הראשון באנגליה בו ניתן היה לקבור חיות מחמד לצד בעליהם, בני האדם. בשנת 2011, מדינת ניו יורק אימצה רשמית קווים מנחים המאפשרים קבורה של בני אדם בבתי קברות לחיות מחמד. האישור הותנה בכך שבית הקברות לא מפרסם אפשרות זאת או גובה דמי קבורה.

## קבורת חיות מחמד בישראל
ממוזער|שמאל|חייל אמריקאי וכלבו בבית קברות לכלבים, הממוקם בבסיס הצי בגואם
החוק בישראל אינו מתחשב ברגשות והקשרים הנוצרים בין הבעלים של חיות המחמד והחיות עצמן. החוק כתוב מנקודת המבט של בריאות הציבור בלבד. הוא אוסר על בעלי חיות מחמד, בקר, צאן, ועופות, לקבור אותם בחצרות ביתהם, בגינות, בטבע או בשטחים ציבוריים אחרים. החוק מטיל את הסמכות, בענייני הטיפול בבעלי חיים המתים, בידי הרשויות המקומיות בלבד. כך יוצא שאין בישראל בתי קברות ייעודיים המוסדרים בחוק. האפשרויות שמאפשר החוק לרשויות המקומיות הן, קבורה, באתר של הרשות המקומית, שנקבע על ידי הוטרינר הראשי של אותה הרשות המקומית, או שריפה, של גופות חיות המחמד או חיות המשק המתות, במתקן של חברת ביואקולוגיה בעין המפרץ, המטפל בכילוי פסדים. במפעל זה נשרפות גופות של בעלי חיים שונים, כולל חיות משק וחיות מחמד ללא בעלים. בעלי משקים לגידול עופות מורשים לקבור עופות בבורות סיד ליד הלולים. אפשרויות אלה אינן מאפשרות להיפרד בצורה מכובדת, רגשית ואישית מחיות המחמד, חבריהם הקרובים והנאמנים של בעליהן.

ביוזמת מספר יזמים תוך פרשנות של החוק ובפיקוח הרשויות, הוקמו בישראל מספר בתי קברות לחיות מחמד פרטיים. ביחידות כגון, ביחידת עוקץ הצה"לית, במג"ב ובמשטרת ישראל, המשתמשות בכלבים למשימות מבצעיות, הוקמו בתי קברות לכלבים המאפשרים ללוחמים להיפרד בכבוד ולהנציח את כלביהם שנהרגו בקרב. בכל שנה, ב-30 באוגוסט, מתקיים בבית הקברות שבבסיס יחידת עוקץ, טקס זיכרון לכלבים שמתו במהלך שירותם.

## גלריה
### ישראל

קובץ:PET CEMETERY TZUFIT ISRAEL.בית קברות לחיות מחמד צופית ישראל.jpg|בית קברות לחיות מחמד בשרון, ישראל.

### אסיה

קובץ:Hiran_Minar-_monument_to_Mansraj.jpg|טקסט=Hiran Minar near Lahore, Pakistan| חירן מינאר ליד לאהור, פקיסטן
קובץ:Meher_Babas_Animal_Tombs.jpg|טקסט=Meher Baba's animal tombs, Upper Meherabad| קברי החיות של Meher Baba, Upper Meherabad

### אירופה

קובץ:Wien_-_Tierfriedhof_(2).JPG|טקסט=Pet cemetery in Vienna, Austria| בית קברות לחיות מחמד בווינה, אוסטריה
קובץ:Pet_cemetery,_Helsinki,_Finland_4.jpg|טקסט=Pet cemetery in Helsinki, Finland| בית קברות לחיות מחמד בהלסינקי, פינלנד
קובץ:Tierheim-Berlin-Friedhof-01.jpg|טקסט=Pet cemetery in Berlin, Germany| בית קברות לחיות מחמד בברלין, גרמניה
קובץ:Karoliniškės_Pet_Cemetery,_2015_13.JPG|טקסט=Pet cemetery in Vilnius, Lithuania| בית קברות לחיות מחמד בווילנה, ליטא
קובץ:Pet_Cemetery_(Portugal,_1994).jpg|טקסט=Pet cemetery in Lisbon, Portugal| בית קברות לחיות מחמד בליסבון, פורטוגל
קובץ:Kaknas_2007_3.jpg|טקסט=Pet cemetery in Stockholm, Sweden| בית קברות לחיות מחמד בסטוקהולם, שוודיה


### צפון אמריקה

קובץ:Pet_Cemetery_-San_Francisco-3.jpg|טקסט=Pet cemetery in the Presidio of San Francisco, California| בית קברות לחיות מחמד בפרסידיו של סן פרנסיסקו, קליפורניה
קובץ:Dog_funeral,_10-7-21_LOC_npcc.05120.jpg|טקסט=Dog funeral at Aspin Hill Memorial Park (1921) in Silver Spring, Maryland| הלוויית כלבים בפארק הזיכרון של אספין היל (1921) בסילבר ספרינג, מרילנד
קובץ:Pet_Cemetery_--_Sante_Fe,_Texas.jpg|טקסט=Pet cemetery in Santa Fe, Texas| בית קברות לחיות מחמד בסנטה פה, טקסס
קובץ:Hale's_Half_Acre_Pet_Cemetery_--_Houston.jpg|טקסט=Hale's Half Acre Pet Cemetery in Houston, Texas| Hale's Half Acre Pet Cemetery ביוסטון, טקסס


### אוסטרליה

קובץ:Corrigin_Dog_Cemetery,_2018_(01).jpg|טקסט=Corrigin Dog Cemetery in Corrigin, Western Australia| בית הקברות לכלבים קוריגין בקוריגין, מערב אוסטרליה


## ראו גם
* בית הקברות לכלבים באשקלון
* בית כברות לחיות שעשועים
* הנצחת כלבי יחידת עוקץ
* נאמנות עבור חיית מחמד
* חיית מחמד

## קישורים חיצוניים

* 
* 
* נוסד בשנת 1899, בית הקברות העתיק ביותר לחיות מחמד נמצא ליד פריז, צרפת
* בית קברות וירטואלי לחיות מחמד - אנדרטת חיות המחמד של Rainbow Bridge
* האיגוד הבינלאומי לבתי קברות ומשרפות לחיות מחמד
* אוהבי חיות מחמד
* ספריית בית הקברות לחיות מחמד - עבור בתי קברות לחיות מחמד ברחבי ארצות הברית וקנדה
* היסטוריה של בית הקברות לחיות מחמד אספין היל
* בית הקברות לחיות מחמד באתונה - יחידת קבורת בעלי חיים ברישיון אירופאי

## ביאורים

## הערות שוליים

קטגוריה:בעלי חיים והאדם
קטגוריה:חיות מחמד
קטגוריה:גידול בעלי חיים
קטגוריה:בעלי חיים בחוק